b'\n_START_ARTICLE_\nSamuel Beckett\n_START_SECTION_\n\xc5\xbdivljenje\n_START_PARAGRAPH_\nBeckett velja za enega najpomembnej\xc5\xa1ih avtorjev sodobne svetovne dramatike in za vodilnega avtorja evropskega gledali\xc5\xa1\xc4\x8da absurda._NEWLINE_Rodil se je v predmestju Dublina, a je ve\xc4\x8dino \xc5\xbeivljenja pre\xc5\xbeivel v Parizu. Najprej je pisal v angle\xc5\xa1\xc4\x8dini, potem v franco\xc5\xa1\xc4\x8dini in svoja dela sam prevajal v oba jezika. Njegov umetni\xc5\xa1ki opus obsega drame, romane in pesmi, eseje, radijske in televizijske igre._NEWLINE_Obdobje med letoma 1946 in 1950 je bilo Beckettovo najbolj dejavno. V tem \xc4\x8dasu je napisal ve\xc4\x8dino del, po katerih je danes najbolj znan: (anti)dramo \xc4\x8cakajo\xc4\x8d Godota, trilogijo romanov Molloy, Malone umira in Neimenljivi._NEWLINE_Za svoje delo je prejel ve\xc4\x8d nagrad, leta 1969 tudi Nobelovo nagrado za knji\xc5\xbeevnost._NEWLINE_V sloven\xc5\xa1\xc4\x8dini je iz\xc5\xa1la ve\xc4\x8dina njegovih del, na slovenskih odrih so bila uprizorjena skorajda vsa njegova poglavitna besedila.'